stanford-oval/wikipedia huggingface dataset:
בארסום
מאפייני כוכב בארסום > בעלי חיים

בבארסום המאפיין של בעלי החיים הוא ריבוי הרגליים - לכל חיה יש מ-6 עד 10 רגליים. בדומה לכדור הארץ בבארסום יש יונקים (אשר דומים ליונקים בכדור הארץ במראה שלהם אך אינם יונקים חלב), עופות, זוחלים וחרקים.
יונקים מבויתים:
סוראק - חתול בארסומאני אדום בעל שש רגליים ומעט שיער על צווארו.
קאלוט - כלב בארסומאני בעל עשר רגליים וראש דמוי צפרדע.
ת'ואט - סוס בארסומני בעל שמונה רגליים וקצה זנב שטוח ורחב.
זיטידאר - פיל בארסומני בעל שש חיטים ושמונה רגליים.
יונקים פראיים:
קוף לבן - יצור דמוי קוף חסר שיער מלבד בראשו. עורו לבן ויש לו שליש מתבונתם של בני האדם.
באנת' - אריה בארסומאני בעל עשר רגליים וחסר שיער מלבד הרעמה שלו.
אפט' - יצור לבן בעל ארבע רגליים שתי ידיים וקרני קרנף על ראשו
באט' - עטלף בארסומאני.
אולסיו - עכברוש בארסומני בעל שש רגליים.
עופות:
ציפורי מאלאגור - ציפורים בארסומאניות מבויתות אדומות וענקיות שמקננות בביצות של מאלאגור. ראשי שבטי הענקים הירוקים משתמשים בנוצותיהם כדי לקשט את ראשם.
זוחלים:
זוחל מערות - זוחל בארסומאני לבן בעל עשר רגליים שחי במערות בקוטב הצפוני.
סיליאן - זוחל דמוי פלזיוזאור בעל עשרה סנפירים שחי באוקיינוס התת-קרקעי של קורוס.
דארסין - לטאה קטנה בעלת עשר רגליים אשר משנה את צבעה בדומה לזיקית.
נחשים - נחשים בארסומאנים שמזכירים את הנחשים בכדור הארץ אך גופם מלא דרבנות.
חרקים:
סית' - מתואר כיתוש או כצרעה ענקית.
עכבישים - עכבישים בארסומאניים בעלי עשר רגליים שטווים קורים באורך קילומטרים.
תולעת ורודה - תולעת בארסומנית בעלת שש עשרה רגליים.
מאפייני כוכב בארסום > צמחים

בבארסום יש צמחים טורפים שאף פתחו לעצמם רגליים וידיים. הצבע של העצים הוא כחול ושל העשבים הוא בדרך כלל ארגמן.
צמחים טורפים:
אנשי צמח - חיים בעמק דור לצד הקופים הלבנים צבעם כחול ידיהם חסרות חוליות רגליהם דומות לרגלי בן אדם. יש להם ראש עם עין אחת וחור לנשימת אוויר. על הראש יש מחושים שמתפתלים ומתחת לרועותיהם יש שורשים.
אנשי פרח - יצורים בעלי ידיים כשל בני אדם שמשמשות אותם ללכידת הטרף שלהם.
עץ הקאלוט - עץ שבקצה ענפיו יש פיות. הוא טורף בעיקר זוחלים.
עצים:
מאנטליה - עץ כחול בגובה 12-8 מטרים שמכיל חלב סויה.
סוראפוס - עץ גדול וכחול בעל אגוזים ופריחה מדהימה.
סומפוס - עץ כחול בעל אגוזים.
צמחים:
עשב - דומה לעשב של כדור הארץ אך בצבע אדום.
פימליה - פרח יפהפה.
צמחי מדבר - מרבדים צהובים ורכים שמזכירים טחב.
מאפייני כוכב בארסום > דת

כל העמים בבארסום מאמינים וסוגדים לאלה איסוס. בדרך כלל בארסומאני שרוצה לטהר את מעשיו הרעים שט בנהר איס אל שערי איזוס כדי להתפלל לאלה וכאשר חש שהוא עומד למות הוא שט אל עבר עמק דור שם על פי האמונה נמצא גן העדן.
מאפייני כוכב בארסום > מקורות מים

נהר איס - הנהר הקדוש שאליו הולכים בני בארסום להתפלל לאלה איזוס.
האוקיינוס התת-קרקעי של קורוס - האוקיינוס ששוכן מתחת לקוטב הצפוני.
הביצות הטולוניאניות - הביצות שנשארו מהאוקיינוסים האדירים של בארסום.
מאפייני כוכב בארסום > ערים

הליום - העיר החזקה ביותר, ביתה של דג'ה טוריס סמלה הוא דגל מלבני בצעי כחול ותכלת שעליו מצוירים מאדים ושני ירחיו.
פת'ראת' - ביתה של ט'הוביה עלמת המאדים.
מאנאטור - העיר שבה נערכים משחקי הג'אטן- השחמט המאדימי שבו אנשים משמשים ככלי המשחק.
גאת'ול - עירה של ללאנה בתו של קרטר.
אזכור במדיות אחרות > סרטי קולנוע

עד כה יצאו שני סרטי קולנוע על סיפורי בארסום:
"הנסיכה ממאדים" משנת 2009 של הבמאי מארק אטקינס, בכיכובם של אנטוניו סבאטו ג'וניור כג'ון קרטר וטרייסי לורדס כדג'ה טוריס.
"ג'ון קרטר" משנת 2012 של חברת וולט דיסני.
ג'ים קאביזל

| --- | --- |

ג'ים קאביזל
 לידה:  26 בספטמבר 1968 (בן 56) גבעת ורנון, וושינגטון, ארצות הברית ארצות הברית
 מדינה:  ארצות הברית 
 תקופת הפעילות:  מ-1991 
 מקום לימודים:  אוניברסיטת וושינגטון  John F. Kennedy Catholic High School  Mount Vernon High School 
 מספר צאצאים:  3
 http://www.jimcaviezel.us/
 פרופיל ב-IMDb
 
ג'יימס פטריק קאביזל הבן (באנגלית: James Patrick Caviezel, Jr.‎; נולד ב-26 בספטמבר 1968) הוא שחקן קולנוע וטלוויזיה אמריקאי. מוכר בזכות גילומו של ישו בסרט "הפסיון של ישו", בנוסף הופיע בתפקידים ראשיים בסרטים "הקו האדום", "הרוזן ממונטה קריסטו" ו"עיני מלאך".
ביוגרפיה

קאביזל נולד בעיירה גבעת ורנון שבוושינגטון למרגרט וג'יימס פטריק קאביזל האב.
קאביזל למד ב"תיכון גבעת ורנון" במשך שנתיים לפני שעבר עם משפחתו לסיאטל, שם למד בתיכון הקתולי "תיכון אודיי".
קאביזל שיחק כדורסל ב"תיכון ג'ון.פ קנדי" ב-1987, לאחר מכן נרשם ל"מכללה הקהילתית בלבו", שם שיחק כדורסל בקבוצת הקולג' המקומית. אולם בשנתו השנייה בקבוצה סבל קאביזל מפגיעה בכף רגלו, שהגבילה מאוד את משחקו. בעקבות הפציעה החליט קאביזל לעבור לאוניברסיטת וושינגטון, שם החל ללמוד ולהתמקד בקריירת משחק על במה.
בשנת 2006 נרשם קאביזל לקורס אחד באוניברסיטת נוטרדאם, אולם הוא מעולם לא סיים את לימודיו שם.
קריירה > משחק

קאביזל התחיל את קריירת המשחק שלו ב-1991 בתפקיד קטן בדרמה הרומנטית של גאס ואן סנט, "איידהו שלי".
לאחר מספר תפקידי משנה השתתף קאביזל בדרמת האקשן של רידלי סקוט "ג'י איי ג'יין", שם גילם את דמותו של סלוב סלובניק, חברה לנשק של ג'ורדן אונייל (דמי מור) ביחידת הקומנדו של חיל הים האמריקאי.
קאביזל גילם את דמותו של טוראי וויט בדרמת המלחמה "הקו האדום". קאביזל הודה למאליק ואמר שליהוקו לסרט הוא נקודת המפנה בקריירה שלו.
בשנת 2000 הופיע במותחן הפשע הבדיוני "תדר גבוה" בו גילם את ג'ון סאליבן, שוטר ניו יורקי שמעולם לא התגבר על מות אביו הכבאי שנהרג לפני 30 שנה; כשהוא מוצא רדיו ישן של אביו ומנסה להפעיל אותו, הוא מוצא את עצמו מדבר עם אדם הטוען שהוא אביו הכבאי והשנה היא 1969, ומזהיר את אביו מפני השרפה שהביאה למותו, מה שמוביל לשרשרת אירועים טרגיים.
בשנה זו שיחק קאביזל גם בדרמה "תעביר את זה הלאה", בה גילם חסר בית בשם ג'רי. ב-2001 שיחק בדרמת הפעולה "עיני מלאך", בה גילם את סטיב "קאץ'" לאמברט, זר מסתורי המציל את חייה של שוטרת משטרת שיקגו שרון פוג' (ג'ניפר לופז).
ב-2002 שיחק קאביזל בתפקיד ראשי במותחן ההרפתקאות המבוסס על ספרו של אלכסנדר דיומא, "הרוזן ממונטה קריסטו". בסרט גילם קאביזל את דמותו הספרותית של הספן הצעיר אדמונד דאנטס, איש ישר ותמים, שחברו פרננד (גאי פירס) חושק גם באהובתו ובוגד בו; פרננד מביא לכליאתו הלא מוצדקת של דאנטס בכלא ל-13 שנים, ולאחר בריחתו מהכלא הוא נוטש את אמות המוסר שלו ומתרכז בנקמה באלו שרימו אותו, דרך לבישת דמותו של הרוזן ממונטה קריסטו העשיר והמסתורי.
סרט נוסף בו שיחק קאביזל באותה שנה היה המותחן "זהות שאולה", בו גילם את טום, קבלן מצליח ונשוי באושר, שפריצה אל ביתו מביאה לשרשרת של אירועים שמטלטלת את חייהם של בני הזוג. ב-2003 שיחק קאביזל בדרמה "אני דויד", בה גילם את יוהנסן, מורו וחברו של דייוויד, ילד בן 12 למוד סבל וייסורים, שכלוא במחנה עבודות כפייה קומוניסטי.
בשנת 2004 שיחק קאביזל בסרט של מל גיבסון, "הפסיון של ישו". בסרט גילם קאביזל את דמותו של ישו בשעותיו האחרונות לפני רציחתו וצליבתו בידי הרומאים.
כמו כן גילם קאביזל את דמותו של בובי ג'ונס, הנחשב לשחקן הגולף הטוב בכל הזמנים, בדרמת הספורט הביוגרפית "בובי ג'ונס: רצף של גאונות". בנוסף שיחק קאביזל במותחן הבדיוני "בסוף הדרך".
ב-2006 שיחק קאביזל במותחן האקשן הבדיוני של טוני סקוט "דז'ה וו", בו גילם את קארול אורסטדט, אדם פיקח אשר כועס על הממשל האמריקאי על כך שדחו את בקשתו לשרת בכוחות המארינס.
ב-2008 שיחק במותחן ההרפתקאות הבדיוני "נחיתה רכה", בו גילם את קיינן, אדם אשר נוחת מעולם רחוק בכדור הארץ בזמן תקופת הוויקינגים, מגלה להם את הטכנולוגיה המתקדמת שלו ומנהיג קבוצת לוחמים במטרה להרוג חייזר אשר מאיים על חייהם.
ב-2009 שיחק בגרסה המחודשת לסדרת הטלוויזיה משנות ה-60, "האסיר".
בשנת 2014 שיחק קאזיבל בסרט "כשהמשחק עומד מלכת" (When the Game Stands Tall) את דמותו של בוב לדואר(Bob Ladouceur), מאמנה של קבוצת הפוטבול של תיכון דה לה סאל, שמחזיקה ברצף הניצחונות הגדול ביותר בפוטבול תיכונים- רצף שבו במשך 12 שנים קבוצת התיכון של דה לה סאל לא הפסידה אף משחק.
החל מ-2011 עד 2016, שיחק קאביזל בסדרה "מבוקש" בתפקיד ראשי את דמותו של ג'ון ריס, סוכן CIA לשעבר שגויס בידי מתכנת על בשם הרולד פינץ' (מייקל אמרסון) לשם התערבות ומניעת מעשי רצח המתרחשים בעיר ניו יורק, הנחשפים כבר משלב התכנון הודות לטכנולוגיית מעקב חדשנית שפיתח פינץ'.
חיים אישיים

בשנת 1996 נישא לבת זוגו, קארי ברוויט, מורה לאנגלית. לזוג שלושה ילדים מאומצים מסין הלוקים בסרטן המוח.
קאביזל ואשתו הם קתולים אדוקים.
פילמוגרפיה > קולנוע

"איידהו שלי" (1991)
"עוקץ מושלם" (1992)
"ואייט ארפ" (1994)
"אד" (1996)
"הפריצה לאלקטרז" (1996)
"ג'י איי ג'יין" (1997)
"הקו האדום" (1998)
"לרכוב עם השטן" (1999)
"תדר גבוה" (2000)
"תעביר את זה הלאה" (2000)
"מדיסון" (2000)
"עיני מלאך" (2001)
"הרוזן ממונטה קריסטו" (2002)
"זהות שאולה" (2002)
"רצח על הכביש המהיר" (2003)
"אני דוויד" (2003)
"בסוף הדרך..." (2004)
"הפסיון של ישו" (2004)
"בובי ג'ונס: רצף של גאונות" (2004)
"מדיסון" (2005)
"בלתי ידוע" (2006)
"דז'ה וו" (2006)
"נחיתה רכה" (2008)
"הקבר של הטבע" (2008)
"סקילתה של סוראיה M" ‏ (2009)
"טרנזיט" (2012)
תוכנית בריחה (2013)
סוואנה (2013)
"כשהמשחק עומד מלכת" (2014)
הבלדה של לפטי בראון (2017)
"פול, השליח של ישו" (2018)
"Running for Grace"‏ (2018)
Infidel‏ (2020)
Sweetwater ‏(2023)
Sound of Freedom ‏(2023)
פילמוגרפיה > טלוויזיה

"ילדי החול" (1995)
"האסיר" (2009)
"מבוקש" (2016-2011)
גיבור (סרט, 2019)

| --- | --- |

 בימוי:  קארן אוגאנסיאן
 הופק בידי:  פולינה איוואנובה
 תסריט:  ניקולאי קוליקוב
 שחקנים ראשיים:  אלכסנדר פטרוב ולדימיר משקוב סבטלנה חודצ'נקובה
 מוזיקה:  איוואן בורליאייב 
 צילום:  יורי קורובייניקוב
 מדינה:  רוסיה רוסיה
 חברת הפקה:  רוסיה-1, סנטרל פרטנרשיפ 
 חברה מפיצה:  סנטרל פרטנרשיפ
 הקרנת בכורה:  רוסיה 26 בספטמבר 2019 ישראל 27 בספטמבר 2019
 משך הקרנה:  120 דק' 
 שפת הסרט:  רוסית
 סוגה:  סרט מתח, סרט פעולה 
 מקום התרחשות:  ברלין 
 הכנסות:  2,677,658 מיליון דולר
 אתר רשמי
 דף הסרט ב־IMDb
 
גיבור (ברוסית: Герой) הוא סרט פעולה ומותחן ריגול רוסי בבימויו של קארן אוגאנסיאן ובכיכובם של אלכסנדר פטרוב, ולדימיר משקוב, קונסטנטין לברוננקו וסבטלנה חודצ'נקובה. הקרנת הבכורה נערכה ב-26 בספטמבר 2019.
הסרט זכה לביקורות שליליות ונחל כישלון קופתי חרף מיתוגו כסרט פעולה והגרסה הרוסית לסרטי ג'ייסון בורן האמריקאים.
תקציר עלילת הסרט

לפני 15 שנה, אנדריי סיים את קורס ההכשרה בבית הספר המיוחד לריגול של סוכנות הביון הרוסית, שבו בני נוער הוכשרו להיות סוכנים מיומנים. בתחילת שנות ה-2000, הפרויקט נסגר ואנדריי כבר הרבה זמן חי באחת הערים הגדולות באירופה וכבר לא זוכר את רוסיה. אבל צלצול טלפון מחזיר אותו לעברו.
ברגע שהוא מרים את הטלפון הוא שומע את הקול של אביו, שעד אז נחשב למת ומבין שמשהו אינו כשורה. אביו מספר לאנדריי כי הלה נמצא על הכוונת של שירותי הביון ועליו להימלט. כעת, לא רק שאנדריי חש שהוא מוכרח לשרוד, אלא עליו למצוא מחדש את אביו. לעזרתו נרתמת אהבתו הראשונה מריה ואנדריי מוצא את עצמו נשאב עמוק יותר למשחק ריגול כשהוא אינו מבין את טיבו וגודל ההשלכות של מעורבותו.
שחקנים ודמויות

אלכסנדר פטרוב — אנדריי
יאן אלאבושב — אנדריי בילדותו
ולדימיר משקוב — אביו של אנדריי
סבטלנה חודצ'נקובה — מריה
קונסטנטין לברוננקו — קטאייב, איש שירותי הביון הרוסיים
מרינה פטרנקו — זוטובה, אשת שירותי הביון הרוסיים
אנסטסיה טודורסקו — הלנה בורגר, סוכנת שירותי הביון הרוסיים בברלין
הפקה ושיווק

צילומי הסרט נערכו במשך 47 ימים במיקומים שונים באירופה, לרבות מוסקבה, וינה, ריגה וברלין. באפריל 2019 שוחרר הקדימון הרשמי הראשון.
הערות שוליים

1 2  "גיבור" באתר kinopoisk.ru
↑  "גיבור", באתר קרן הקולנוע הרוסי
↑  קדימון רשמי
ערך זה הוא קצרמרבנושא סרטים רוסיים. אתם מוזמנים לתרום לוויקיפדיה ו.
ג'ורג' יאנג (שחקן)

| --- | --- |

 לידה:  29 בפברואר 1980 (בן 44) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2004 
 מקום לימודים:  וינצ'סטר קולג'  אוניברסיטת סאות'המפטון 
 בן או בת זוג:  Janet Hsieh (2015–?) 
 פרופיל ב-IMDb
 
ג'ורג' יאנג (באנגלית: George Young במנדרינית: 吴宇卫 ; נולד ג'ורג' נג ; 29 בפברואר 1980) הוא שחקן, סופר ומגיש טלוויזיה בריטי .
ביוגרפיה

יאנג הוא הבכור מבין ארבעה אחים. הוא נולד בשנת 1980 בלונדון, אנגליה לאב סיני מלזי ולאם קפריסאית יוונית. הוא התחנך בווינצ'סטר קולג' ולמד משחק בניו יורק לפני שקיבל את התואר בפסיכולוגיה מאוניברסיטת סאות'המפטון, ולאחר מכן תואר במשפטים באוניברסיטת וסטמינסטר ובמכללה למשפטים .
אף על פי שסיים את התמחותו של עורך דין במשרד עורכי הדין בסיטי של לונדון, והוא עורך דין מוסמך לחלוטין לבית המשפט העליון של אנגליה ווילס, הוא ויתר הצעות בתחום כדי להמשיך באהבתו למשחק.
קריירה

יאנג החל את הקריירה שלו בבריטניה, כשהופיע בסדרת הטלוויזיה של ה-BBC, "נפגעים". ולאחר מכן צילם את התפקיד הראשון שלו בסרט בבוליווד, "Jhootha Hi Sahi" .
לאחר שצילם מספר פרסומות בטלוויזיה בטייוואן ובתאילנד, וקליפ עם אריאל לין, יאנג הופיע בערוץ "Travel and Living", והגיש לצד ג'נט הסייה את התכנית "Fun Taiwan" . הוא גם שימש כאחד התסריטאים בתוכנית.
בשנת 2011, הנחה יאנג את תוכנית המציאות "Million Dollar Money Drop: Singapore Edition" שהוצגה לראשונה ביום הלאומי של סינגפור בערוץ MediaCorp 5 . באותה שנה, שיחק יאנג בפרק השני של הסדרה "התלמיד" בתור התלמיד החדש בנג'מין וונג. העונה עלתה לראשונה ב-18 באוגוסט 2011.
לאחר שלמד מנדרינית במשך פחות משנה, יאנג צילם שתי דרמות בשפה המנדרינית במקביל: "Yours Fatefully" ו-"Joys of Life", עבור "MediaCorp ערוץ 8" .
בשנת 2015, הופיע יאנג לראשונה בסדרת טלוויזיה בארצות הברית. הוא גילם את ד"ר ויקטור קנרטס, תפקיד קבוע בסדרה בתוכנית "Containment" . הסדרה עלתה לראשונה בארצות הברית ב-19 באפריל 2016 ברשת The CW .
בשנת 2016, יאנג ורעייתו ג'נט הסיה כתבו יחד את הספר "Starting at The End" (שם בשפה הסינית: "在世界的盡頭說：我願意"). בספר חולקים בני הזוג את סיפוריהם הסותרים מדי פעם על האופן שבו הם נפגשו, כמו גם את מסעם בן חמישים הימים דרך טקסס, ארגנטינה והחתונה שלהם באנטארקטיקה .
בשנת 2018, כתב, ביים ושיחק לצד אשתו ג'נט הסיה בסרט קצר על אוטיזם בשם " בית ". הסרט היה מועמד בקטגוריית "פרס הסרט הטוב" ביותר בפסטיבל הקולנוע של לוס אנג'לס 2018, יאנג בפרס השחקן הטוב ביותר בסרט אינדי ובצמד הטוב ביותר עבור יאנג והסיה, בהתאמה. בפסטיבל הסרטים הקצרים הטובים ביותר לשנת 2018, יאנג קיבל את פרס ההצטיינות ההומניטרי ואת פרס המצוינות בנושאי מוגבלות עבור הסרט, כמו גם את פרסי השחקן והשחקנית הטובים ביותר עבור יאנג והסיה בהתאמה. הסרט מופץ באמזון .
בשנת 2019, לוהק יאנג לתפקיד ראשי בסרטו של ג'יימס וואן "מורעל". הסרט יצא לאקרנים בשנת 2021.
בשנת 2020, יאנג וג'נט הסייה הוציאו פודקאסט חינוכי בשם "קנגורו Jolly Good", המתמקד בסיפורים לילדים באנגלית בריטית ואמריקאית.
בשנת 2022 לוהק לתפקיד משנה בקומדיה הרומנטית "חג מולד בלתי נשכח".
חיים אישיים

בשנת 2015, יאנג התחתן עם מנחת הטלוויזיה ג'נט הסיה. יש להם שני בנים, אחד יליד 2017 והשני יליד 2021.
פילנתרופיה

בשנים 2012 ו-2013, יאנג שיתף פעולה עם Kiehl's כדי לגייס כסף ומודעות לבעלי אוטיזם . יאנג הוא הבכור מבין ארבעה אחים, שניים מהם עם אוטיזם;
בנוסף לעבודת הצדקה שלו, יאנג גם עמד בחזית שני קמפיינים לנוער במימון ממשלתי: הקמפיין נגד סמים Dance Works!" 2012", בחסות הלשכה המרכזית לסמים בסינגפור, והמועצה לקידום הבריאות בסינגפור, הקמפיין Bounce Back Stronger עבור חוסנם של בני נוער.
ג'ון וארלי (סופר)

| --- | --- |

 לידה:  9 באוגוסט 1947 (בן 77) אוסטין, ארצות הברית 
 מדינה:  ארצות הברית 
 מקום לימודים:  תיכון נדרלנד 
 שפות היצירה:  אנגלית 
 סוגה:  מדע בדיוני 
 תקופת הפעילות:  מ-1974 
 פרסים והוקרה:  פרס נבולה לנובלה הטובה ביותר (1978)  פרס הוגו לרומן הטוב ביותר (1985)  פרס לוקוס לנובלה (1985)  פרס אפולו (1980)  פרס לוקוס לאוסף הטוב ביותר (1987)  פרס סיון לסיפור הקצר המתורגם הטוב ביותר (1992)  פרס סיון לסיפור הקצר המתורגם הטוב ביותר (1987)  פרס הוגו לסיפור הקצר (1982)  פרס נבולה לנובלה הטובה ביותר (1984)  פרס לוקוס לנובלה (1982)  פרס לוקוס לנובלה (1979)  פרס לוקוס לסיפור הקצר (1982)  פרס לוקוס ליצירת פרוזה קצרה מאוד (1979)  פרס לוקוס לרומן מדע בדיוני (1980)  פרס הוגו לרומן הטוב ביותר (1979)  פרס  הייאקאווה  בפסקה זו רשומה אחת נוספת שטרם תורגמה 
 varley.net
 
ג'ון הרברט וארלי (באנגלית: John Herbert Varley; נולד ב-9 באוגוסט 1947) הוא סופר מדע בדיוני אמריקאי.
ביוגרפיה

וארלי נולד באוסטין, טקסס. הוא גדל בפורט וורת', עבר לפורט ארתור ב-1957, ונרשם ללימודים באוניברסיטת מישיגן על בסיס מלגת הצטיינות לאומית. הוא התחיל בלימודי פיזיקה, עבר לאנגלית, ואז עזב את האוניברסיטה לפני יום הולדתו ה-20. הוא הגיע לסן פרנסיסקו בדיוק בזמן ל"קיץ האהבה" ב-1967. שם עבד בעבודות מזדמנות, ונאלץ להסתמך על ארוחות חסד בבתי תמחוי. הוא התגורר בתקופות שונות בפורטלנד ביוג'ין, אורגון, בניו יורק, בברקלי ובלוס אנג'לס.
וארלי כתב כמה רומנים (הניסיון הראשון שלו, ענק הגז (Gas Giant), היה, לדבריו, "די גרוע") וסיפורים קצרים רבים, רבים מהם מתרחשים בהיסטוריה העתידית של "שמונת העולמות". הסיפורים הללו מתרחשים מאה או שנתיים לאחר שגזע של חייזרים מסתוריים וכל-יכולים, "הפולשים", חיסל כמעט לחלוטין את בני האדם מכדור הארץ (הם רואים בלווייתנים ודולפינים את צורות החיים הארציות הנעלות ביותר, ובני אדם נחשבים לזיהום מסוכן). אבל בני אדם אכלסו כמעט כל פינה אחרת של מערכת השמש, לעיתים קרובות באמצעות שינויים ביולוגיים שנלמדו, בין השאר, על ידי האזנת סתר לתקשורת של חייזרים.
הסיפור "משיכת יתר בבנק הזיכרון" (Overdrawn at the Memory Bank) עובד ושודר עבור PBS ב-1983. בנוסף, בשנת 1998 שניים מסיפוריו הקצרים ("אפשרויות" (Options) ו"שמפניה כחולה" (Blue Champagne)) עובדו לפרקים בסדרת הטלוויזיה קצרת הימים של ערוץ המדע בדיוני ברוכים הבאים לפרדוקס.
וארלי בילה כמה שנים בהוליווד, אבל התוצאה המוחשית היחידה של המהלך הזה הייתה הסרט מילניום.
הכתיבה של וארלי מזכירה לעיתים את זו של רוברט היינליין, למשל סגנון כתיבה תיאורי ועיסוק בחברות חופשיות ובאהבה חופשית. שניים מהרומנים שלו, Steel Beach ו-The Golden Globe, כוללים תת-חברה של היינליין. גלובוס הזהב מכיל גם חברה שהתפתחה ממושבת כלא על פלוטו וחברה שנייה התפתחה ממנה על כארון, ירח של פלוטו, בדומה למצב המתואר בספרו של היינליין עריצה היא הלבנה. בניגוד לחברת הירח של היינליין, חברת המורשעים של וארלי בכארון שומרת על דרכיה הפליליות והיא דומה למאפיה או ליאקוזה. סדרת הרעם והברק (Thunder and Lightning) שלו גוזרת את שמות הדמויות הראשיות שלה מדמויות רבות של היינליין, ומזכירה תדיר את כותרות הרומנים של היינליין בדיאלוגים.
ספריו > רומנים

| שנה | כותרת | סדרה | הערות |
| --- | --- | --- | --- |
| 1977 | קו החירום של אופיוקי (The Ophiuchi Hotline) | שמונה עולמות (Eight Worlds) | מועמד לפרס Locus SF, 1978. תרגום לעברית: מלכה פרידמן, תל אביב: ספרי ארז 1979 |
| 1979 | טיטן (Titan) | טרילוגיית גאיה | מועמד לפרס נבולה, 1979; זוכה פרס לוקוס SF ומועמד הוגו, 1980. תרגום לעברית: עמנואל לוטם, תל אביב: זמורה-ביתן 1985 |
| 1980 | הקוסמת (Wizard) | טרילוגיית גאיה | מועמד לפרס הוגו ולוקוס SF, 1981. תרגום לעברית: דפנה לוי, ירושלים: כתר, 1984 |
| 1983 | מילניום (Millennium) |  | מועמד לפרס פיליפ ק. דיק, 1983; מועמד לפרס הוגו ולוקוס, 1984 |
| 1984 | שד (Demon) | טרילוגיית גאיה | מועמד לפרס Locus SF, 1985 |
| 1992 | חוף הפלדה (Steel Beach) | שמונה עולמות | מועמד לפרס הוגו ולוקוס SF, 1993. תרגום לעברית: רחביה ברמן, תל אביב: אופוס 2001 |
| 1998 | גלובוס הזהב (The Golden Globe) | שמונה עולמות | זוכה פרס פרומתאוס, 1999; מועמד לפרס Locus SF, 1999 |
| 2003 | רעם אדום (Red Thunder) | רעם וברק | זוכה פרס Endeavour, 2004; מועמד לפרס קמפבל, 2004 |
| 2005 | ממותה (Mammoth) |  |  |
| 2006 | ברק אדום (Red Lightning) | רעם וברק |  |
| 2008 | רעם מתגלגל (Rolling Thunder) | רעם וברק |  |
| 2012 | אפוקליפסה איטית (Slow Apocalypse) |  |  |
| 2014 | ברק אפל (Dark Lightning) | רעם וברק |  |
| 2018 | בלוז איירון טאון (Irontown Blues) | שמונה עולמות |  |
ספריו > אוספי סיפורים קצרים

1978 - The Persistence of Vision (בריטניה: In the Hall of the Martian Kings). תרגום לעברית: גילוי עיניים, מאנגלית - שירה אלקיים, תל אביב: זמורה-ביתן 1987
1980 - The Barbie Murders (1984 - פורסם מחדש בשם Picnic on Nearside)
1986 - Blue Champagne
2004 - The John Varley Reader
2013 - Good-bye, Robinson Crusoe and Other Stories
ספריו > תסריט

Millennium - תסריט (1989) המבוסס על הסיפור הקצר "פשיטה אווירית" (Air Raid) (כמו גם הרומן מילניום)
פרסים

וארלי זכה בפרס הוגו שלוש פעמים (והיה מועמד 12 פעמים נוספות):
1979 – נובלה - "The Persistence of Vision"
1982 – סיפור קצר - "The Pusher"
1985 – נובלה - "Press Enter■"
הוא זכה בפרס נבולה פעמיים (והיה מועמד 6 פעמים נוספות):
1979 – נובלה - "The Persistence of Vision"
1985 – נובלה - "Press Enter■"
הוא זכה בפרס לוקוס עשר פעמים:
1976 – פרס לוקוס מיוחד - ארבע נובלות בעשירייה הראשונה ("בגטל", "צריך לשיר, חייב לרקוד", "משיכת יתר בבנק הזיכרון", "רוח רפאים מקנזס"/"Bagatelle", "Gotta Sing, Gotta Dance", "Overdrawn at the Memory Bank", "The Phantom of Kansas")
1979 – נובלה - "The Barbie Murders"
1979 – נובלה – "The Persistence of Vision"
1979 – אסופה של מחבר יחיד – "The Persistence of Vision"
1980 – רומן מדע בדיוני - Titan
1981 – אסופה של מחבר יחיד - The Barbie Murders
1982 – נובלה - Blue Champagne
1982 – סיפור קצר - "The Pusher"
1985 – נובלה – "Press Enter■"
1987 – אסופה– Blue Champagne
וארלי זכה גם בפרס יופיטר, בפרס Prix Tour-Apollo(אנ'), במספר פרסי Seiun(אנ'), בפרס Endeavour(אנ'), בפרס רוברט א. היינליין(אנ') לשנת 2009.
לקריאה נוספת

Pope, Geraldine. A new Gaea hypothesis: the creation of new feminist archetypes in the work of John Varley. Arizona State University, 2012.
Benford, Gregory. "Verne to Varley: Hard SF Evolves." Science Fiction Studies (2005): 163-171.
Webb, Stephen. "Space Travel." In All the Wonder that Would Be, pp. 67-94. Springer, Cham, 2017.
Kramer, Reinhold. "The Machine in the Ghost: Time and Presence in Varley's" Millennium"." Extrapolation 32, no. 2 (1991): 156.
הערות שוליים

↑  Jo Walton, "Something Else Like… Heinlein", Tor.com, Oct 28, 2012.
↑  "1978 Award Winners & Nominees". Worlds Without End. נבדק ב-2009-05-17.
↑  "1979 Award Winners & Nominees". Worlds Without End. נבדק ב-2009-05-17.
↑  "1980 Award Winners & Nominees". Worlds Without End. נבדק ב-2009-05-17.
↑  "1981 Award Winners & Nominees". Worlds Without End. נבדק ב-2009-05-17.
↑  "1983 Award Winners & Nominees". Worlds Without End. נבדק ב-2009-05-17.
↑  "1984 Award Winners & Nominees". Worlds Without End. נבדק ב-2009-05-17.
↑  "1985 Award Winners & Nominees". Worlds Without End. נבדק ב-2009-05-17.
↑  "1993 Award Winners & Nominees". Worlds Without End. נבדק ב-2009-05-17.
↑  "1999 Award Winners & Nominees". Worlds Without End. נבדק ב-2009-05-17.
↑  "2004 Award Winners & Nominees". Worlds Without End. נבדק ב-2009-05-17.
| --- | --- |
בקרת זהויות :  NLI: 987007357349105171  PLWABN: 9810538985505606  BIBSYS: 12065127  BNE: XX955961  BnF: cb119277079 (data)  CiNii: DA12336188  GND: 109814754  ISNI: 0000 0001 2148 6247  LCCN: n79132543  NDL: 00459584  NKC: ola2003169763  NLA: 35697731  NLK: KAC201506794  NSK: 000096376  NTA: 073710326  SNAC: w65x3dg2  SUDOC: 027177742  VIAF: 116761944   WorldCat (עם VIAF): 116761944
ג'פרי וולברג

| --- | --- |

 לידה:  17 ביולי 1996 (בן 28) בוסטון, ארצות הברית 
 מדינה:  ארצות הברית 
 פרופיל ב-IMDb
 
ג'פרי וולברג (באנגלית: Jeffrey Wahlberg; נולד ב-17 ביולי 1996) הוא שחקן אמריקאי.
ביוגרפיה

ג'פרי וולברג נולד בבוסטון, מסצ'וסטס. הוא בנם של אם מהרפובליקה הדומיניקנית ושל ג'יימס "ג'ים" וולברג, אחיהם של השחקנים דוני וולברג ומארק וולברג. מצד אביו הוא ממוצא אירי, שוודי וצרפתי-קנדי, אנגלי וסקוטי.
קריירה

וולברג ערך את הופעת הבכורה שלו בקולנוע בשנת 2012 בסרט "A Feeling from Within" בתפקיד ג'יימס סקאלי. הוא גילם את פיטר בסרט הטלוויזיה "Instant Gratification 2015." הוא גילם את מכור האופיום אייזיק דיאז בסרט הקצר 2015 "If O nly". בסרט הקצר העצמאי "Toyed" גילם את קרלוס, בחור לטיני צעיר שהתגורר במיאמי בשנות ה-90 כאשר תרבות הגרפיטי הייתה בשיאה.
וולברג לוהק לתפקיד ראשי בסרט "עולם עתידי", שביימו ג'יימס פרנקו וברוס תיירי צ'אונג. בסרט הוא משחק נסיך צעיר שחי בעולם פוסט-אפוקליפטי יחד עם רובוט בחיפוש אחר תרופה לאמו החולה סופנית. צילומי הסרט הסתיימו בשנת 2016. הסרט הוקרן בבתי הקולנוע בארצות הברית ב-28 במאי 2018.
וולברג לוהק לתפקיד מיקי סמאלי בסרט הקולנוע "Don't Come Back from the Moon" הסרט הוא עיבוד לרומן מאת דין באקופולוס, שג'יימס פרנקו רכש את הזכויות שלו. הסרט יצא לאקרנים בינואר 2018. הוא הוצג לראשונה בפסטיבל הסרטים בלוס אנג'לס ביוני 2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | A Feeling from Within | ג'יימס סקאלי |  |
| 2017 | Don't Come Back from the Moon | מיקי סמאלי |  |
| 2018 | עולם העתיד | פרינס |  |
| 2019 | דורה והעיר האבודה | דייגו |  |
| 2021 | צ'רי | חימנז |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | בולרז | שירות החניית כלי רכב | פרק: "Head-On" |
| 2018 | מקביל | זגר | פרק: "No Man's Land - Part Two" |
| 2022 | הנערה מפליינוויל | רוב מאהוני | 5 פרקים |
הערות שוליים

↑  https://www.interviewmagazine.com/fashion/catching-up-with-jeffrey-wahlberg-the-hollywood-scion-set-to-play-diego-the-explorer
1 2  Patrick Hipes: Jeffrey Wahlberg In Talks To Topline ‘Please Don’t Come Back From The Moon’. 4. Dezember 2015. Auf Deadline.com (englisch), abgerufen am 13. Januar 2019.
1 2  Richy Rosario: Actor Jeffrey Wahlberg talks about his latest indie-film 'TOYED', grafitti, and being a Wahlberg. 28. Oktober 2016. Auf Vibe.com (englisch), abgerufen am 13. Januar 2019.
↑  Amanda Mikelberg: Young actor uses spray paint to reveal his Latino roots. 29. September 2016. Auf Metro.us (englisch), abgerufen am 13. Januar 2019.
↑  Don't Come Back from the Moon. 2017. Auf IMDb.com (englisch), abgerufen am 13. Januar 2019.
| --- | --- |
בקרת זהויות :  LCCN: no2020052280  VIAF: 423158790653538851141   WorldCat (עם VIAF): 423158790653538851141
גארי גרבס

| --- | --- |

 לידה:  14 בנובמבר 1949 (בן 75) ארצות הברית ארמורי, מיסיסיפי, ארצות הברית
 סוגה מועדפת:  קומדיה
 מדינה:  ארצות הברית 
 תקופת הפעילות:  מ-1979
 פרופיל ב-IMDb
 
גארי גרבס (באנגלית: Gary Grubbs; נולד ב-14 בנובמבר 1949) הוא שחקן אמריקאי.